Konstanze Klosterhalfen

Konstanze Klosterhalfen (sündinud 18. veebruaril 1997 Bonnis) on Saksamaa kergejõustiklane, keskmaajooksja.

2016. aasta juunioride maailmameistrivõistlustel Bydgoszczis võitis ta 3000 meetri jooksus pronksmedali.

2017. aasta Euroopa sisemeistrivõistlustel Belgradis võitis ta oma esimese medali täiskasvanute tiitlivõistlustelt, kui sai 1500 meetri jooksus hõbemedali isikliku rekordiga 4.04,45.

8. juunil 2017 püstitas ta Teemantliiga etapil Roomas 1500 meetri jooksus isikliku rekordi 3.59,30-ga.

2017. aasta Euroopa U23 meistrivõistlustel Bydgoszczis võitis ta kuldmedali 1500 meetri jooksus ajaga 4.10,30.

2017. aasta maailmameistrivõistlustel Londonis jõudis ta poolfinaali, kus jäi oma jooksus 4.06,58-ga kaheksandaks ning sai kokkuvõttes 16. koha."Deutsche Lauf-Hoffnung zahlt Tribut". sport1.de. 5.8.2017. Vaadatud 6.8.2017

20. augustil 2017 Birminghamis toimunud Teemantliiga etapil saavutas ta 3000 meetri jooksus teise koha, püstitades uue rahvusrekordi ajaga 8.29,89. Ta parandas isiklikku rekordit enam kui 16 sekundiga."Klosterhalfen läuft deutschen Rekord über 3000 Meter". faz.net. 20.8.2017. Vaadatud 21.8.2017"Konstanze Klosterhalfen läuft in Diamond League deutschen Rekord über 3000 m". eurosport.de. 20.8.2017. Vaadatud 21.8.2017

27. augustil 2017 Berliinis toimunud võistlusel parandas ta 1500 meetris isiklikku rekordit ligi nelja kümnendikuga, joostes 3.58,92."ISTAF: Konstanze Klosterhalfen mit neuer Bestzeit über 1500 m". eurosport.de. 27.8.2017. Vaadatud 3.10.2017

18. veebruaril 2018 tuli ta 3000 meetri jooksus Saksamaa sisemeistriks uue rahvusrekordiga 8.36,01. Senist Saksamaa rekordit parandas ta enam kui viie sekundiga."Klosterhalfen breaks German indoor 3000m record – national indoor championships round-up". iaaf.org. 18.2.2018. Vaadatud 2.3.2018

2018. aasta sisemaailmameistrivõistlustel Birminghamis sai ta 8.51,79-ga seitsmenda koha.

2018. aasta Euroopa meistrivõistlustel Berliinis sai ta 5000 meetri jooksus hooaja tipptulemusega 15.03,75 neljanda koha."Leichtathletik-EM: Konstanze Klosterhalfen Vierte über 5000 Meter". 12.8.2018. sport1.de. Vaadatud 16.8.2018

2019. aasta Euroopa sisemeistrivõistlustel Glasgow's võitis ta 3000 meetri jooksus hõbemedali. Sama aasta 30. juunil jooksis ta Teemantliiga etapil Stanfordis 3000 meetri distantsil kõigi aegade kuuenda aja (8.20,07). Samas jooksus püstitas Sifan Hassan uue Euroopa rekordi (8.18,49).

3. augustil 2019 püstitas ta Berliinis toimunud Saksamaa meistrivõistlustel 5000 meetri jooksus uue Saksamaa rekordi – 14.26,76. Ta ületas 1999. aastast Irina Mikitenkole kuulunud Saksamaa rekordi enam kui 15 sekundiga. Selle tulemusega tõusis Klosterhalfen kõigi aegade edetabelis 13. kohale."Klosterhalfen pulverisiert 5000-Meter-Rekord". Spiegel Online. 3.8.2019. Vaadatud 21.8.2019 Euroopa päritolu jooksjatest on temast kiiremini jooksnud ainult Lilia Šobuhhova (14.23,75).

18. augustil 2019 jooksis ta Teemantliiga etapil Saksamaa rekordi miilijooksus – 4.21,11. Ta ületas sellega 1985. aastast Ulrike Brunsile kuulunud Saksamaa rekordi 48 sajandikuga.

Lisaks on ta võitnud medaleid krossijooksu Euroopa meistrivõistlustel juunioride arvestuses.

Klosterhalfen on tulnud neljal korral Saksamaa välis- ja neljal korral sisemeistriks 1500, 3000 ja 5000 meetri jooksus.

2016. aastal valiti ta Saksamaa aasta parimaks nooreks naiskergejõustiklaseks."Leichtathleten des Jahres". leichtathletik.de. Vaadatud 25.3.2017

Ta on läbi aegade noorim naisjooksja, kes on läbinud 800 meetrit kiiremini kahest minutist, 1500 meetrit kiiremini neljast minutist ja 5000 meetrit kiiremini 15 minutist.

Isiklikud rekordid
Väljas
 Ala  Tulemus  Aeg  Koht 800 m jooks  1.59,65  3. juuni 2017   Pfungstadt 1500 m jooks  3.58,92  27. august 2017   Berliin miilijooks  4.21,11 NR  18. august 2019   Birmingham 3000 m jooks  8.20,07 NR  30. juuni 2019    Stanford 5000 m jooks  14.26,76 NR  3. august 2019    Berliin 10 000 m jooks  31.01,71 NR  27. veebruar 2021    Austin
Sees
 Ala  Tulemus  Aeg  Koht 800 m jooks  2.03,37  21. veebruar 2016   Dortmund 1500 m jooks  3.59,87 NR  8. veebruar 2020   New York miilijooks  4.17,26 NR  8. veebruar 2020   New York 3000 m jooks  8.32,47 NR  16. veebruar 2019   Leipzig 5000 m jooks  14.30,79 AR  27. veebruar 2020   Boston
Allikas: IAAF

 Viited 

 Välislingid 


 "40. GA-Wandertag: Zum Wandern läuft Konstanze Klosterhalfen zu schnell". General-Anzeiger Bonn. 25.8.2017

Kategooria:Saksamaa jooksjad
Kategooria:Keskmaajooksjad
Kategooria:Sündinud 1997